อวัยวะเพศชายเหมือนมันกำลังถอกแล้วมีร่องข้างในตรงกลางซึ่งไม่รู้ว่ามันปกติไหม แล้วมีของแข็งแผ่นสีขาวออกเหลืองอยู่ข้างในร่องนั้นเยอะมาก มันคืออะไร ขี้เปียก หนอง ไขมัน หรืออะไร หรือเป็นโรครึป่าว
สวัสดีค่ะ อาการมีแผ่นของแข็งสีขาวเหลืองอยู่ในหัวอวัยวะเพศชาย อาจมีสาเหตุมาจาก คราบขี้ไคลที่ล้างไม่สะอาดมักเกิดในผู้ที่ไม่ได้ขลิบหนังหุ้มปลาย สาเหตุอื่นๆเช่น เริม หูดหงอนไก่ แผลหนองใน แผลริมอ่อน แต่มักจะมีอาการเจ็บปวดร่วมด้วยเบื้องต้นไม่ไปแกะเกาหรือขัดถูบริเวณที่เป็น เพื่อลดโอกาสการเกิดแผลและการติดเชื้อแบคทีเรียแทรกซ้อนขึ้นมาได้ ใช้น้ำเปล่าสะอาดล้างเบาๆภายนอก ระวังกรเสียดสีแรงๆ ใส่เสื้อผ้าระบายอากาศได้ดีโดยหากเป็นภาวะหนังหุ้มปลายที่ไม่ได้ขลิบแล้วทำให้มีการหมักหมมของขี้เปียก จนเกิดการอักเสบที่เยื่อหุ้มอวัยวะเพศตามมา อาจเป็นข้อบ่งชี้ของการขลิบหนังหุ้มปลายต่อไปเพื่อไม่ให้เกิดการหมักหมมของเชื้อโรคต่อเนื่อง อาจก่อให้เกิดมะเร็งที่่อวัยวะเพศตามมาได้